Asusila sané nénten patut

Asusila sane nenten patut inggih punika paparan publik sane kasengaja saking angga antuk cara sane matentangan sareng norma parilaksana lokal. Hukum miwah solah krama ngenenin indik paparan sane nenten patut mabinayan pisan ring sajebag panegara. Puniki ngawit saking larangan langsung ngamedalang bagian tubuh napi kemanten tiosan ring tangan utawi prarain kantos larangan ngamedalang bagian tubuh tertentu, sakadi area kelamin, bokong, utawi payudan. Eksposur sane nenten patut taler prasida metu ring dunia maya yening kalaksanayang malarapan antuk media online, napi malih gambar, video utawi sesuratan. 

Moralitas umumnyane kanilai manut norma utawi standar komunitas lokal, sane arang pisan kakodifikasiang secara khusus ring hukum. Standar punika minab kadasarin antuk agama, moralitas, utawi tradisi, utawi kapatutang antuk dasar sane "kaperluang antuk ketertiban publik".  Ekshibisionisme non-seksual utawi telanjang publik kadang-kadang kaanggep pinaka eksposur sane nenten patut. Yening parilaksana seksual kamargiang, antuk utawi nenten telanjang, puniki prasida kaanggep pinaka paparan sane nenten patut ring makudang-kudang yurisdiksi, sane ketahnyane pinaka pelanggaran pidana sane pinih serius.  Ring makudang-kudang panegara, ngamedalang angga antuk cara sane mamurug ring standar kesopanan masyarakat taler kabaos parilaksana sane nenten sopan ring ajeng krama.

Standar hukum miwah komunitas ngenenin indik napi sane kabaos paparan telanjang sane nenten patut mabinayan pisan miwah manut ring konteks ring dija paparan punika mamargi. Standar puniki taler mabinayan saking galah ka galah, ngawinang definisi paparan sane nenten patut dados topik sane kompleks.
Kategori:Kajahatan asusila